## HRVATSKI JEZIK OD POČETKA DO 20. ST

**a) od početaka pismenosti do kraja 14.st.**

Početak pismenosti u Hrvata veže se uz pojavu slavenskog bogoslužja i s njim povezane crkvenoslavensko književne djelatnosti. Najstariji sačuvani jezični spomenici potječu s kraja 10. ili početka 11.st. te iz 12. i 13. st.

Jezik tih spomenika je ***crkvenoslavenski hrvatske redakcije****.*

Pismo tih prvih spomenika hrvatske pismenosti je ***glagoljica****.* Uz nju se u drugoj polovici 12. st. Javlja ćirilica zapadnog, bosansko-hrvatskog tipa, poznata pod imenom *bosančica.*

Prvi spomenici hrvatskog narodnog jezika uglavnom su glagoljički zapisi i natpisi u kamenu(Krčki natpis, Valunska ploča) iz 11. st. Najpoznatija među njima je *Bašćanska ploča-*darovnica kralja Zvonimira crkvi Svete Lucije u Jurandvoru kod Baške na Krku iz 1100. godine.

Do kraja 14.st. dovršeno je i oblikovanje hrvatskog tipa uglate glagoljice. Istodobno latinica snažno prodire na sve razine hrvatske pismenosti.

Za jezik hrvatske pismenosti i književnosti već je u 14.st. zabilježeno ime ''jezika hrvackoga''(*Istarski razvod,1325.).*

**b) 15.-16.st.**

15.st. je razdoblje cvata kasne hrvatske srednjovjekovne književnosti i prvih početa hrvatske svjetovne književnosti, te ispreplitanja svih triju hrvatskih dijalekata.

16.st.je zlatni vijek svjetovne dalmatinsko-dubrovačke književnosti. Među hrvatskim književnicima od Zadra preko Splita i Hvara do Dubrovnika ostvaruje se osobne, književne i književnojezične veze.

Na samom kraju ovog razdoblja 1595.godine, objavljen je u Veneciji prvi samostalno tiskani hrvatski rječnik, i to hrvatskog autora *Šibenčanina Fausta Vrančića* « Dictionarium quinque…» (Rječnik četiri europejska jezika: latinski, talijanski, njemački, dalmatinsko – mađarski).

**c)17 st. i prva i prva polovica 18.st.**

U ovom razdoblju nastaje prva hrvatska gramatika *Pažanina Bartula Kašića* «Institucionum…», tiskana *1604.*godine u Rimu. Osnova joj je čakavska, ali u njoj ima i štokavskih elemenata.

U Dubrovniku u 17.st. prevladava novoštokavska ijekavica, a sve se više ostvaruju uvjeti za prihvaćanje štokavštine i kod pisaca čakavaca u južnoj Hrvatskoj.

Najveći kajkavski književnik u17.st. Juraj Habdelić izdao je 1670. kajkavski rječnik s nešto nekajkavskih riječi pod naslovom Dikcionar ili reči slovenske.

**d) od polovine 18.st. do 30 –ih godina 19.st.**

Za ovo razdoblje značajno je oblikovanje novoštokavštine kao jezičnog standarda većine Hrvata.

Broj se škola i školovanih ljudi povećava, objavljuju se školski udžbenici, opća kulturna razina raste. U težnji da osvoje što širi krug čitatelja, u svojem stvaralaštvu, pisci se služe oblicima i jezičnim izrazom narodnog stvaralaštva.

Druga polovina 18. stoljeća i prva polovina 19. stoljeća doba je pojačane jezikoslovne djelatnosti. Pojavljuju se nove gramatike i rječnici, a osnivaju se i komisije za uređivanje latinične grafije (slova),

Matija Antun Reljković objavljuje 1767. godine «Novu slavonsku i nimačku gramatiku».

U Dubrovniku je 1806. objavljena gramatika Franje Marije Appendinija «Gramatica della lingua Illirica».

U ovom razdoblju nastaje i *prijevod Svetog pisma Matije Petra Katančića* koji je dovršen 1815., a objavljen u Budimu 1831. To je prvi hrvatski tiskani prijevod cjelokupnoga Svetoga pisma.

## HRVATSKI JEZIK U 19.ST

Sve je Hrvate u jednom jeziku i u jednoj grafiji (slova) ujedinio Ljudevit Gaj. On je izdao u Budimu 1830.» Kratku osnovu horvatsko – slavenskoga pravopisanja».

Gaj i ilirci nastojali su da u književnom jeziku ujedine sve Južne Slavene. Zato su hrvatski jezik nazvali ilirskim.

Najpoznatiji jezikoslovci toga vremena su Vjekoslav Babukić ( napisao gramatiku) i Antun Mažuranić.

Tada je snažno djelovala *zagrebačka filološka škola*, a njezini najznačajniji predstavnici bili su gramatičar i književnik Adolf Veber Tkalčić i Bogoslav Šulek. U to su doba djelovale i *zadarska filološka škola, kao i riječka filološka škola*. Sve tri filološke škole imale se svoje jezične favorite i to izaziva međusobne sukobe.

1850. u Beču održan je sastanak na kojem su sudjelovali Vuk Stefanović Karadžić i njegov sljedbenik Đuro Daničić ( iz Srbije), a od Hrvata Ivan Mažuranić, Ivan Kukuljević i dr. Bečkim književnim dogovorom određene su osnovne smjernice zamišljenog razvoja književnog jezika i Hrvatima i Srbima. Jezik hercegovačkog novoštokavskog govornog tipa s ikavskim izgovorom postaje osnov književnog jezika.

**HRVATSKI JEZIK U 20. STOLJEĆU**

Na ovoj osnovi izgrađen je «Hrvatski pravopis» 1892. Ivana Broza. Njime su Hrvati dobili fonetski ( fonološki) pravopis. Na istoj osnovi Toma Maretić izgradio je svoju veliku «Gramatiku i stilistiku hrvatskoga ili srpskoga jezika» 1899., a Ivan Broz i Franjo Iveković «Rječnik hrvatskoga jezika» 1901.

1953. godine održan je u Novom Sadu tkz. Novosadski dogovor, .gdje je istaknuto kako je govor Hrvata, Srba I Crnogoraca jedan jezik s dva izgovora: ijekavskim i ekavskim.

1960. Matica hrvatska izdaje « Pravopis hrvatskosrpskoga književnoga jezika»

1967. osamnaest hrvatskih kulturnih ustanova potpisuje «Deklaraciju o nazivu i položaju hrvatskoga književnoga jezika» tražeći ravnopravnost hrvatskoga jezika u odnosu na srpski koji je u svom obliku sve više prodirao i u hrvatski jezik. Deklaracija je doživjela političku osudu. 1971. izlazi u Londonu «Hrvatski pravopis» Stjepana Babića, Božidara Finke i Milana Moguša koji biva zabranjen.

U novim političkim okolnostima koje su nastupile 1990. godine kada je Republika Hrvatska krenula samostalnim i neovisnim putem pojačana je i jezikoslovna djelatnost. 1990. Izlazi drugo izdanje''Gramatike hrvatskog književnog jezika''(skupine autora) i fototipsko izdanje ''Hrvatskoga pravopisa'' iz 1971. 1991.izlazi ''Rječnik hrvatskoga jezika'' Vladimira Anića,''Razlikovani rječnik srpskog i hrvatskog jezika'' Vladimira Brodnjaka,1992. izlazi 7. dopunjeno i izmijenjeno izdanje Težak-Babićeve''Gramatike hrvatskoga jezika''(Priručnika za osnovno jezično obrazovanje).

Nažalost još uvijek traju previranja među hrvatskim jezikoslovcima o tome treba li neke jezične forme vratiti na oblike iz daleke prošlosti ili ne.